– Теге сы...ҡ ҡайҙа олаҡты, әллә нәжесенә батып ятамы икән? – тип борсолдо. Шул ваҡытта алда үлән ҡыштырлағаны, кемдеңдер немецса шыбырлауы ҡолаҡҡа салынды. Разведчиктарҙың автомат көбәктәре тауыш килгән яҡҡа төбәлде. Улар үҙ күҙҙәренә ышанманы: алдарында – ауыҙына ҡағыҙ бөкө тығылған офицер кителендәге немец, ә артынан: «Шнель, шнель...» – тип ҡабаландырып, уның яланғас осаһына фуражка менән һуға-һуға, «бушанырға» киткән Әптелғәлим шыуыша ине. Быны күргән сержант нишләргә белмәй аптырап ятты ла, тиҙ генә үҙен ҡулға алды: